Skotteleg 'n kompakte werkesel | Landbou
Skotteleg 'n kompakte werkesel
Dit is in werkwydte van 8 meter en 9,5 meter verkrygbaar. Die vervaardiger beskryf die werktuig se vermoëns as dieper, intensiewer en groter. Dit bewerk die grond op 'n baie egalige diepte, selfs op 'n heuwelagtige terrein.
Die simmetriese plasing van elke ry getande, konkawe skottels sorg vir akkurate, gerigte stabiliteit sonder sywaartse afwyking, selfs teen 'n skuinste. Die middelste, konkawe kontraskottels verseker bewerking oor die hele breedte van die werktuig sonder dat dit aanpak.
Die skottels is 736 mm in deursnit, 6 mm dik en kan tot 20 cm diep werk, wat voorheen net met skottelploeë moontlik was. Die werkdiepte kan vinnig en maklik met die hand verstel word.